Nazarboyev: Generallar armiyaga "bos" desa nima bo‘lishini tasavvur qiling (video)

Internet tarmog‘ida Qozog‘iston prezidenti Nursulton Nazarboyev ishtirokidagi "Tarix qanday barpo etildi" filmidan qismlar paydo bo‘lmoqda. Nazarboyev va boshqalar ishtirokidagi "davra suhbati"da Qozog‘iston mustaqilligining 25 yili mobaynida ro‘y bergan turli voqealarni xotirlashadi. 
"Bir lahza tasavvur qiling, agar barcha generallar armiyaga "bos" deganda nima bo‘lardi? Ular barchasini o‘z qo‘llariga olishga urinishganida. Axir o‘sha vaqtda dunyoning aksar hududida shunday bo‘layotgan edi", - deya xotirlagan Nazarboyev mustaqillikning dastlabki yillari haqida, Akorda tomonidan e'lon qilingan videoda. 
Bundan tashqari, prezidentning yodga olishicha, butun bir avlod nafaqat xorijga chiqa olmas edi, balki ularni kiritishmas edi. 
Nazarboyev, shuningdek, poytaxt masalasiga ham to‘xtalgan: "Bizda qanday? Sovuq shamol faqatgina shlyapani emas, odamni ham uchirib ketishi mumkin. Yozdagi chivinlar qanaqa bo‘lishini bilasizmi?", - degan Nazarboyev.
Prezident atrofida Axmetjan Yesimov, Imangali Tasmagambetov, Nurlan Smagulov, Kasim-Jo‘mart Tokayev va boshqa taniqli tadbirkorlar va siyosat arboblari o‘tirishgan.   
Videoni Tengrinews TV taqdim etgan.